open-index/open-wikipedia-markdown huggingface dataset:
MSC Cruises

**MSC Cruises** on vuonna 1987 perustettu sveitsiläinen risteily-yhtiö. Yhtiön pääoma on kokonaan Euroopassa ja se työllistää 12&nbsp;000 henkilöä eri puolilla maailmaa. MSC Cruisesilla on toimistoja 43 maassa. Yhtiö kuuluu sveitsiläiseen Mediterranean Shipping Company S.A. (MSC) -nimiseen konserniin. Yhtiöllä on 12 alusta, jotka risteilevät pääasiassa Välimerellä ja Karibianmerellä. Kotipaikka on Geneve, Sveitsissä. 12 aluksellaan MSC Cruises on Euroopan toiseksi suurin risteilyvarustamo italialaisen Costa Cruisesin jälkeen. Kaikki MSC Cruisesin laivat on rakennettu STX Europen telakalla, Saint-Nazairessa, Ranskassa.

MSC Cruises on maailman neljänneksi suurin risteilyoperaattori Carnival Corporation & plc:n, Royal Caribbean Cruises Ltd.:n ja Norwegian Cruise Linesin jälkeen. Vuonna 2012 yhtiöllä matkusti 6% kaikista risteilymatkustajista.

## Historia
Alun perin perustettiin Lauro Lines, yritys tuli risteilytoimintaan vuonna 1960 ja toimi kahdella alukksella, Angelina Lauro ja Achille Lauro. Molempia aluksia kohtasi tulinen loppu, kun Angelina Lauro poltettiin St.Thomasin satamassa vuonna 1979. Tämän jälkeen Lauro Lines, joka tunnetaan myös Flotta Laurona, jatkoi huonoina aikoina risteilyliikennettä vain yhdellä aluksella, Achille Laurolla. Vuonna 1985 Achille Lauron kaappasi palestiinalainen Liberation Front. Tapaus sai paljon julkisuutta ja matkustjamäärät laskivat. Vuonna 1989 Mediterranean Shipping Company osti Lauro Linesin ja nimesi sen uudelleen StarLauro Cruises nimiseksi. 30 marraskuuta 1994 Achille Lauro syttyi tuleen ja upposi 2 joulukuuta. Vuonna 1995 yhtiön nimi muutettiin nykyiseksi MSC Cruiseksi.

## Alukset
### Lirica-luokka
* MSC Armonia 2001
* MSC Sinfonia 2002
* MSC Lirica 2003
* MSC Opera 2004

### Musica-luokka
* MSC Musica 2006
* MSC Orchestra 2007
* MSC Poesia 2008
* MSC Magnifica 2010

### Fantasia-luokka
* MSC Fantasia 2008
* MSC Splendida 2009
* MSC Divina 2012
* MSC Preziosa 2013

### Tulevat alukset
* MSC Meraviglia (Project Vista I) - 2017 - STX Europe (St. Nazaire)
* Project Seaside  - marraskuu 2017 - Fincantieri
* Projects Seashore - toukokuu 2018 - Fincantieri
* Project Vista II - 2019 - STX Europe (St. Nazaire)
* Project Vista III - 2019 STX Europe (St. Nazaire)
* Project Vista IV - 2020 STX Europe (St. Nazaire)
* Project World Europa - 2022 STX Europe (St. Nazaire)
* Project World II - 2024 STX Europe (St. Nazaire)

### Entiset alukset
* MSC Symphony (1994–2000)
* MSC Monterey (1995-2006)
* MSC Rhapsody (1995–2009)
* MSC Melody (1997–2013)

## Aiheesta muualla
*MSC Cruisesin nettisivut 
* Webcam laivoilla
Gheorghe Megelea

**Gheorghe Megelea** (s. 14. maaliskuuta 1954 Reşiţa) on entinen romanialainen keihäänheittäjä ja olympiamitalisti.

Megelea sijoittui nuorten EM-kilpailuissa 1973 hopealle ja voitti kultaa universiadeissa 1975 tuloksella 81,30&nbsp;m. Montréalin 1976 olympialaisissa hän saavutti pronssia tuloksella 87,16&nbsp;m. Hän heitti parhaan tuloksensa ensimmäisellä heittokierroksella kuten tekivät myös kaksi muuta mitalistia.

Megelea on pituudeltaan 192-senttinen ja painoi Montréalin olympialaisten aikaan 101 kiloa. Hänen vuosittainen tuloskehityksensä vuosina 1970–1976 oli seuraavanlainen: 53,78&nbsp;m, 60,08&nbsp;m, 76,34&nbsp;m, 82,26&nbsp;m (nuorten Euroopan-ennätys), 78,20&nbsp;m, 83,64&nbsp;m ja 87,16&nbsp;m.

## Lähteet
* 
* 
* 
* 

### Viitteet
Ebba From

**Ebba Ingegerd Svahn** (o.s. **From**, s. 23. lokakuuta 1915 Helsinki – 25. marraskuuta 2006) oli suomalainen yleisurheilija, joka menestyi parhaiten pikajuoksussa. Hän oli yksi neljästä ensimmäisestä Suomea olympialaisten yleisurheilussa edustaneesta naisesta.

Ebba From karsiutui Berliinin 1936 olympialaisissa 100 metrin juoksun ja 4 × 100 metrin viestijuoksun alkuerissä. Viestissä Suomen joukkue juoksi maansa ennätyksen 49,5&nbsp;s. Fromin omat ennätykset olivat 100 metrillä 12,7&nbsp;s ja 200 metrillä 26,8&nbsp;s. Seuratasolla hän edusti Idrottsklubben&nbsp;-32:ta.

## Lähteet
* 

## Aiheesta muualla
*
National 2

**National 2** on Ranskan jalkapalloilun neljänneksi korkein sarjataso. Sarja on jaettu 4:ään 16 joukkueen lohkoon, joista lohkojen voittajat nousevat Nationaliin ja kolme viimeistä putoavat National 3:een. Sarja tunnettiin ennen nimellä *Championnat de France amateur* eli *CFA*

## Joukkueet kaudella 2024-2025
National 2:n joukkueet kaudella 2024–2025:

### Lohko A
* Andrézieux-Bouthéon FC
* Angoulême Charente FC
* Bergerac Périgord FC
* AS Cannes
* Fréjus-Saint-Raphaël FC
* Grand Ouest Association Lyonnaise FC
* Hyères 83 FC
* Istres Football Club
* Jura Sud Foot
* Le Puy Foot 43 Auvergne
* Les Genêts d'Anglet
* Marignane-Gignac-Côte-Bleue FC
* RC Pays de Grasse
* GFA Rumilly Vallières
* AS Saint-Priest
* Sporting Club de Toulon

### Lohko B
* US Avranches
* Blois Football 31
* Bourges Foot 18
* Dinan Léhon FC
* FC Girondins Bordeaux
* US Granville
* La Roche Vendée Football
* Les Herbiers VF
* Olympique Saumur
* Saint-Colomban Locminé
* US Saint-Malo
* Saint-pryvé Saint-Hilaire FC
* Stade Briochin
* Stade Poitevin FC
* Vendée Poiré Football
* Voltigeurs de Châteaubriant

### Lohko C
* FCM Aubervilliers
* FC Balagne
* AS Beauvais Oise
* ASC Biesheim
* FC Chambly Oise
* US Chantilly
* US Créteil-Lusitanos
* Entente Feignies Aulnoye FC
* SAS Epinal
* Football Club 93 Bobigny
* Football Club Fleury 91
* AS Furiani-Agliani
* FR Haguenau
* US Thionville Lusitanos
* AS Villers-Houlgate
* Wasquehal Football

## Lähteet
Kingu

**Kingu** (tai **Qingu**, karkeasti suom. *taitamaton työläinen*) oli babylonialaisessa mytologiassa esiintynyt miespuolinen Jumala.

Hänen vanhempansa olivat miespuolinen makean veden jumala Apsû ja naispuolinen suolaisen veden jumala Tiamat. Kun Apsû murhattiin hänestä tuli myös äitinsä puoliso. Tiamat halusi tehdä Kingusta kaikkien jumalten johtajan ja hallitsijan. Siksi Tiamat antoi Kingulle kolme kohtalon taulua, joita hän alkoikin käyttää rintahaarniskana saaden niistä suuren voiman. Niin Kingusta tuli Tiamatin armeijan johtaja. Nuori Marduk-jumala kuitenkin kapinoi vanhempia jumalia vastaan ja surmasi Tiamatin. Myös Kingu hävisi taistelunsa Mardukia vastaan ja Marduk vuodatti hänen verensä tehdäkseen siitä ihmiskunnan. Marduk myös otti kohtalon taulut ja tuli jumalien johtajaksi. Kingun vaiheet kuvataan tarkasti babylonialaisten luomistarussa Enuma Eliš.

## Lähteet
Unixin kaltainen käyttöjärjestelmä

**Unixin kaltainen käyttöjärjestelmä** (lyhyemmin ***nix**) on nimitys, jota käytetään Unixin tavoin toimivista käyttöjärjestelmistä, jotka eivät noudata Single UNIX Specification -standardia tai eivät ole sertifioituja. Tällaisia järjestelmiä ovat esimerkiksi Linux ja BSD.

Alkuperäisen AT&T:n Bell Labs -tutkimuskeskuksessa kehitetyn järjestelmän nimi oli UNIX. Nykyään UNIX-tavaramerkin omistaa The Open Group, joka maksua vastaan sallii sen käytön Single UNIX Specification -standardia noudattaville järjestelmille. 

Eric S. Raymond ja Rob Landley jakavat Unixin kaltaiset kolmeen ryhmään seuraavasti:
* geneettinen Unix: lähdekoodi periytyy alkuperäisestä Bell Labsin Unixista
* tavaramerkitty Unix: tekniseltä toteutukseltaan mikä tahansa, jonka on varmistettu noudattavan Unix-standardia
* toiminnallisesti Unix: Unix-määrittelyn tavoin toimiva, jossa ei ole käytetty Unixista periytyvää lähdekoodia ja jota ei ole sertifioitu standardin mukaiseksi

## Käyttöjärjestelmiä
* BSD
** 386BSD
*** FreeBSD
*** macOS
*** NetBSD
*** OpenBSD
** BSD/OS (BSDi)
* Coherent
* Linux
** Debian
** Fedora
** Linux Mint
** Ubuntu
* Minix
* QNX
* UniFLEX

Muita Unixin kaltaisia ovat muun muassa kaupalliseen käyttöön suunnatut Idris (1978) ja UNOS (1982).

## Lähteet

## Aiheesta muualla
* Unix-like Definition 
* Grokline's UNIX Ownership History Project
Tomas Ek

**Georg Tomas Bertel Ek** (6. tammikuuta 1957 Helsinki – 2. toukokuuta 2020 Helsinki) oli suomenruotsalainen radiotoimittaja ja muusikko. 

Ekin ura muusikkona alkoi kun hän voitti koulukaverinsa Pasi Hiihtolan kanssa Nylands svenska ungdomsföreningin järjestämän kykyjenetsintäkilpailun bändisarjan. Parhaat pääsivät esiintymään televisioon, josta Kompass Recordsin Christian Schwindt keksi Ekin. Vuonna 1976 Ekin säveltämä ja Hiihtolan sanoittama ”Nuoruus” kuultiin Syksyn Sävelen satoa -ohjelmassa, ja se soi sen jälkeen myös radiossa. Ek lähti kuitenkin ensilevytyksen jälkeen opiskelemaan Helsingin yliopistoon.

Ekin seuraava levy oli vuonna 1979 Pave Maijasen tuottama albumi *Elämänmyönteinen hyönteinen*. Toinen albumi *Mainosvalot* ilmestyi seuraavana vuonna. Vuoden 1984 euro­viisu­karsinnoissa Ek esitti Yleisradion valitsemana solistina kolme laulua, joista kaksi ruotsiksi ja yhden Leena Nilssonin kanssa. Vuoden 1990 euroviisukarsinnoissa Ek sijoittui neljänneksi kappaleellaan ”Du går så skyggt”. 

Ek työskenteli vuodesta 1986 Yleisradion ruotsinkielisen radion toimittajana. 

Vuonna 1993 hän näytteli yhdeksäsluokkalaisista ja heidän opettajistaan kertovassa tv-sarjassa "16". Siinä hän lauloi "Vi ska va vi" -dueton Ami Aspelundin kanssa.

Vuonna 2006 hän julkaisi mini-EP:n "Orfelino" ja 2017 Youtubessa laulun "Livet".

Tomas Ekin puoliso oli toimittaja Bettina Sågbom-Ek. Ekillä diagnosoitiin vuoden 2020 alussa syöpä ja hänet leikattiin, mutta hän menehtyi kahden suuren leikkauksen aiheuttamiin komplikaatioihin.

Tomas Ek oli näyttelijä Cecilia Heikelin poika.

## Diskografia
* 
* 
* 
* 
* 
* 

## Lähteet
Panhard-tanko

**Panhard-tanko** on auton alustassa käytetty tanko, jonka tarkoitus on välittää ajoneuvon kulkusuuntaan nähden sivuttaissuuntaisia voimia rungon ja jäykän akselin välillä siten, että rungon ja akseliston keskilinjan välinen etäisyys pysyy jotakuinkin vakiona. Samalla tanko kuitenkin sallii pystysuuntaisen, ajoneuvon jousituksesta johtuvan liikkeen. Tangon nimitys juontaa ranskalaisesta Panhard-merkkisestä autonvalmistajasta, jonka tuotteissa niitä ensimmäisenä käytettiin.

Panhard-tankoa käytetään usein kierre- tai ilmajousituksella varustettujen jäykkien taka-akselien yhteydessä, sillä nämä jousitustyypit eivät kykene välittämään sivuttaissuuntaisia voimia akselin ja rungon välillä, toisin kuin lehtijousitus, jolla varustetuissa akseleissa panhard-tankoa näkee vain poikkeustapauksissa. Tanko on nivelletty kummastakin päästä siten, että jousitus voi toimia häiriöttä.

Panhard-tangon etuna on edullinen hinta ja yksinkertainen rakenne. Haittana siinä on pienen sivuttaissuuntaisen liikkeen aiheuttaminen akseliston ja rungon keskilinjan kesken jouston aikana. Tämä johtuu tangon säteittäisestä liikeradasta koriin nähden. Ongelma on kuitenkin sitä pienempi mitä pidempää tankoa käytetään, eli mitä suurempi on liikeradan säde. Tankoa käytetään nykyään enimmäkseen henkilöautoa isommissa ajoneuvoissa.

## Lähteet
Dazimua

**Dazimua** eli **Ninazimua** oli sumerilaisessa mytologiassa esiintynyt jumalatar. Hän oli yksi kahdeksasta henkiolennosta jotka syntyivät kun Enki yritti helpottaa lukuisia sairauksiaan ja synnytti jokaisen lievittämiseksi yhden jumalan. Dazimua syntyi hänen kylkensä kivuista. Myöhemmin Dazimuasta tuli käärmejumala Ningišzidan vaimo.

Toisinaan Ningišzidan vaimona mainitaan Ninazimua. Luultavasti Ninazimua oli Dazimuan toinen nimi, mutta on myös mahdollista että hän oli toinen, samankaltainen jumaluus.

## Lähteet
Nokia 5630 XpressMusic

**Nokia 5630 XpressMusic** on S60-käyttöjärjestelmän puhelin. Puhelin julkaistiin helmikuussa 2009 ja se tuli markkinoille saman vuoden kesäkuussa.

Nokia 5630 XpressMusic -puhelimen ominaisuuksiin kuuluu musiikkisoitin, erilliset musiikki- ja videonäppäimet sekä 4 Gt:n muistikortti. Laite tukee 16 Gt:n muistikortteja ja eri musiikkitiedostomuotoja. Ääniohjatun Say and Play -toiminnon avulla kappaleen toiston voi aloittaa sanomalla ääneen artistin tai kappaleen nimen.

Puhelin sisältää N-Gage-pelipalvelun. 

## Katso myös
* Luettelo Nokian tuotteista

## Lähteet

## Aiheesta muualla
* Käyttöohjeet
Ninnghizhidda

**Ninnghizhidda** oli Saksan Recklinghausenista, Nordrhein-Westfalenista kotoisun ollut sinfonista black metalia esittänyt yhtye. Yhtyeen nimi tulee samannimisestä sumerilaisessa mytologiassa esiintyvästä samannimisestä jumalasta. Yhtye itse ei tosin pidä musiikkiaan black metalina.

Yhtye perustettiin vuonna 1997. Sen ensialbumin *Blasphemy* julkaisi Invasion Records vuonna 1998, ja toisen albumin *Demigod* Displeased Records 2002. Molemmat saavuttivat mediassa positiivisen vastaanoton, mutta jäsenvaihdosten ja henkilökohtaisten syiden vuoksi yhtye soitti viimeisen keikkansa tammikuussa 2003 ja lopetti toimintansa kokonaan saman vuoden kesällä.

## Julkaisut

* *The Horned Serpent* (demo, 1997)
* *Blasphemy* (albumi, 1998)
* *Mistress of the Night* (demo, 1999)
* *Demigod* (albumi, 2002)

## Lähteet
Ninazu

**Ninazu** oli sumerilaisessa mytologiassa esiintynyt manalan ja parannustaidon jumala. Joissain myyteissä hänet mainitaan Enlilin ja Ninlilin poikana, toisissa taas Ereškigalin ja Gugalanan poikana. Ninazun puoliso oli Ninsutu; heidän poikansa nimi oli Ningišzida.

Ninazu oli Ešnunnan kaupungin suojelija kunnes Tispak otti hänen paikkansa. Hänellä oli pyhätöt nimeltä *E-sikul* ja *E-kurma*. Toisin kuin läheistä sukulaistaan Nergalia, Ninazua pidettiin hyväntahtoisena jumalana.

## Lähteet
Amin al-Husseini

**Muhammad Amin al-Husseini** (1895/1897 – 4. heinäkuuta 1974) oli arabinationalisti ja muslimijohtaja Palestiinan brittiläisessä mandaatissa. Hän oli keskeinen sionismin vastustaja ja soti lopulta myös brittihallintoa vastaan.  

## Elämä
Al-Husseini oli islamilainen lainoppinut ja Jerusalemin suurmufti (1921–1948). Brittiläinen mandaattihallinto nosti hänet Palestiinan brittiläisen mandaatin muslimiväestön johtajaksi, kun alue oli perustettu Remon konferenssissa vuonna 1920. Al-Husseini kuului jerusalemilaiseen mahtisukuun, jonka jäsenet perinteisesti ovat olleet Jerusalemin suurmufteja eli korkeimpia šaria-lain tulkitsijoita.   

Al-Husseini johti vuonna 1936 alkanutta arabikapinaa brittejä ja juutalaisia vastaan. Brittihallinto karkotti hänet lopullisesti Palestiinasta. Toisessa maailmansodassa Palestiinan juutalaiset tukivat brittejä, kun taas Saksa yritti itsenäisyyslupauksilla saada aikaan arabikapinan alueen brittihallintoa vastaan. Vuonna 1941 Irakissa tehtiin kapinayritys, jolloin myös  Bagdadiin paennut al-Husseini antoi *fatwan* kehottaen siinä muslimeja pyhään sotaan brittejä vastaan. 

Amin al-Husseini oli toisen maailmansodan aikana natsi-Saksan liittolainen ja tapasi vuonna 1941 Adolf Hitlerin. Hän auttoi rekrytoimaan Bosnian muslimeja näiden omaan SS-divisioonansa. Sodan päätyttyä hän pääsi Ranskan suojeluksessa Kairoon ja säästyi oikeudenkäynneiltä. Hänen tiedetään olleen mukana kehittämässä radikaalia islamia, jonka pohjana on ollut muslimiveljeskunta aate.  

## Katso myös

* Alimcan Idris

## Lähteet

* 

### Viitteet

## Aiheesta muualla

* Haj Amin Husseini (1895–1974) , Passia.org 
* Muftin elämänvaiheet, Jewish Virtual Library 
* Hilma Granqvist : Jerusalemin suurmuftin kanssa panmuhamettilaisessa kokouksessa, Suomen Kuvalehti, 06.11.1937, nro 45, s. 30, Kansalliskirjaston digitaaliset aineistot
Ningišzida

**Ningišzida** (sumeria: *<sup>d</sup>nin-ǧiš-zi-da*) oli mesopotamialaisessa mytologiassa esiintynyt manalan jumala. Hän oli myös lääkäritaidon, hedelmällisyyden ja luonnon jumala. Hänen nimensä on sumeria ja tarkoittaa "hyvän puun jumalaa" tai "luotettavaa työkalua". Puu saattaa tässä yhteydessä viitata paitsi luontoon, myös penikseen ja sitä kautta hedelmällisyyteen. Ningišzida kuvataan usein käärmeenä tai ihmispäisenä käärmeenä.

## Mesopotamialaisessa mytologiassa

Ningišzida oli Ninazun poika, ja sukua Ngeshtin-analle. Hänen vaimonaan mainittiin joko Ninazimua tai Dazimua. Hän oli myös yksi kuningas Gilgamešin esi-isistä. Hänen symbolinaan toimi sarvekas käärme. Joissain myytin versioissa Ningišzidaa pidetään naispuolisena.

Sumerilaisessa mytologiassa hän esiintyy toisena Anun taivaallisen palatsin vartijoista, toisen ollessa Dumuzid.

## Esiintyminen muualla

* Necronomiconin Simonin versio sisältää version Ištarin manalaan laskeutumisesta. Kirjassa käytetään jumalan nimestä muotoa Ninnghižidda.
* Saksassa toimi Ninnghizhidda-niminen black metal -yhtye vuosina 1997 – 2003.

## Lähteet
Ninsutu

**Ninsutu** eli **Ninkautu** oli sumerilaisessa mytologiassa esiintynyt jumalatar. Hän oli yksi kahdeksasta henkiolennosta jotka syntyivät kun Enki yritti parantaa saamiaan haavoja ja synnytti jokaisen parantamiseksi yhden jumalan. Ninsutu syntyi hänen hammassärystään. Myöhemmin Ninsutusta tuli manalan jumalan Ninazun vaimo.

## Lähteet
Porin keskiaaltoasema

**Porin keskiaaltoasema** otettiin käyttöön kesällä 1988 taajuudella 963 kHz. Lähettimen teho oli 600 kW, ja se kuului juuri valmistuneeseen Porin lyhytaaltoasemaan. Preiviikin kylässä sijaitseva keskiaaltoasema korvasi Turun 100 kW:n lähettimen, joka oli käyttänyt samaa taajuutta. Uuden lähettimen kuuluvuusalueeksi määriteltiin koko pohjoinen Itämeri ja erityisesti Tukholman seutu.

Keski- ja lyhytaaltolähetykset Porista päättyivät 31.12.2006 Yleisradion lähetysten osalta. Porin lyhytaaltokeskuksen omistanut Digita Oy joutui etsimään itselleen uusia asiakkaita, kun sopimus Yleisradion kanssa oli päättynyt kyseisessä vuodenvaihteessa. Tähän saakka Yleisradio oli ollut käytännössä Porin lyhyt- ja keskiaaltoaseman ainoa asiakas.

11. toukokuuta 2009 julkaistiin tieto, jonka mukaan Radio86 on aloittanut kiinalaiseen kulttuuriin keskittyvän radiokanavan lähetykset taajuudella 963 kHz. Digita toimittaa palvelun Porin keskiaaltoasemalta. Radio86 Tampereelta ja China Radio International Kiinasta tuottavat ohjelmia eri kielillä kanavalle. Kuuluvuusalueeksi on määritelty Pohjoismaat ja Baltia.

## Lähteet
Abu (jumala)

**Abu** oli sumerilaisessa mytologiassa esiintynyt vähäinen kasvien jumala. Hän oli yksi kahdeksasta henkiolennosta, jotka syntyivät, kun Enki yritti parantaa saamiaan haavoja ja synnytti jokaisen parantamiseksi yhden jumalan. Synnytettyään kaikki kahdeksan Enki määräsi Abun kasvien kuninkaaksi.

## Lähteet
Nintul

**Nintul** eli **Nintulla** oli sumerilaisessa mytologiassa esiintynyt Makanin kaupungin jumala. Hän oli yksi kahdeksasta henkiolennosta jotka syntyivät kun Enki yritti parantaa saamiaan haavoja ja synnytti jokaisen parantamiseksi yhden jumalan. Nintul syntyi hänen lantionsa kivuista. Synnytettyään kaikki kahdeksan Ea määräsi Nintulin Makanin valtiaaksi.

## Lähteet
Ninkasi

**Ninkasi** oli sumerilaisessa mesopotamialainen mytologia esiintynyt oluen suojelijajumalatar.

Hänen isänsä oli *[[Enki]]* eli *Ea*, joka synnytti hänet yhdessä kahdeksan muun lapsen kanssa hänen yrittäessään parantaa saamiaan haavoja ja synnyttäessä jokaisen parantamiseksi yhden jumalan. Ninkasi syntyi suun haavasta. Synnytettyään kaikki kahdeksan lasta Ea määräsi Ninkasin olemaan valmiina tyynnyttämään ihmisten sydämet ja tyydyttämään halun.

## Lähteet
Unreal II: The Awakening

**Unreal II: The Awakening** on vuonna  julkaistu ensimmäisen persoonan ammuntapeli, jonka on julkaissut Atari ja kehittänyt Legend Entertainment. Peli on julkaistu Windowsille helmikuussa 2003 ja Xboxille vuonna 2004. Pelissä pelaaja on avaruudessa toimiva lainvalvoja John Dalton, jonka tehtävänä on etsiä seitsemän muinaisesinettä eri planeetoilta. Pelaajan apuna on Daltonin aluksen kolmen hengen miehistö. Kestoltaan peli on noin kymmentuntinen normaalilla vaikeusasteella pelattuna.

## Lähteet

## Aiheesta muualla
* 
* ''Unreal II: The Awakeningin'' virallinen sivusto
Ninlil

**Ninlil** (𒀭𒊩𒌆𒆤 DNIN.LÍL, "avoimen kentän valtiatar" tai "ilman valtiatar", alun perin **Sud**, assyrialais-babylonialainen nimi **Mullitu** tai **Mylitta**) oli sumerilaisessa mytologiassa esiintynyt ilman ja etelätuulen jumalatar ja Enlilin puoliso. Ninlil oli ihmisille suopeampi kuin ankara puolisonsa Enlil, hän oli "suuri äiti ja ihmisten armollinen puoltaja".

Hänen sukunsa on eri myyteissä kuvattu hyvin eri tavalla. Yleensä hänet kuvataan Haian ja Nunbarsegunu (tai Nissaban) tyttäreksi. Toisaalta hän saattoi olla myös Anun ja Nammun tytär. Ninlilin ja Enlilin lapsia olivat ainakin kuun jumala Nanna ja kuoleman jumala Nergal. Myös Ninazu ja Ninurta mainitaan joissain teksteissä Ninlilin lapsina.

## Lähteet
James Drury

**James Child Drury** (18. huhtikuuta 1934 New York – 6. huhtikuuta 2020 Houston, Texas) oli yhdysvaltalainen näyttelijä, joka näytteli 1960-luvun lännensarjan *[[Virginialainen|Virginialaisen]]* nimiroolissa Wyomingin Medicine Bow’ssa sijainneen Shiloh-nimisen suuren karjatilan virginialaista työnjohtajaa.

Drury syntyi New Yorkissa, missä hänen isänsä toimi New Yorkin yliopiston markkinoinnin professorina. Hän kasvoi New Yorkissa ja Oregonissa. Drury oli eronnut, ja hänellä on kaksi poikaa. Toinen heistä, Timothy Drury, on muusikko ja ollut mukana muun muassa The Eagles -yhtyeessä.

Juhannuksena 1971 Drurya kierrätettiin suomalaisilla juhannusjuhlilla *Virginialaisen* roolissa.

Drury kuoli luonnollisella tavalla 85-vuotiaana.

## Filmografia
**[[Laulu ilman rakkautta]] (Love Me or Leave Me* (1955)
**[[Poikamiesansa (vuoden 1955 elokuva)|Poikamiesansa]] (The Tender Trap)* (1955)
**[[Erämaan laki (vuoden 1956 elokuva)|Erämaan laki]] (The Last Wagon)* (1956)
**[[Kielletty planeetta]] (Forbidden Planet)* (1956)
**[[Rakasta minua hellästi]] (Love Me Tender)* (1956)
**[[Pidä huolta heilastani]] (Bernardine)* (1957)
**[[Kuoleman silmukka]] (Good Day for a Hanging)* (1959)
**[[Topi ja Tumppi]] (Toby Tyler)* (1960) as Jim Weaver 
**[[Pollyanna – iloinen tyttö]] (Pollyanna)* (1960} 
**[[Kymmenen uskalikkoa]] (Ten Who Dared)* (1960)
**[[Third of a Man]]* (1962)
**[[Viimeinen kostaja]] (Final Hour)* (1962)
**[[Viheltävät luodit]] (Ride the High Country)* (1962)
**[[Iskuryhmä hyökkää]] (The Young Warriors* eli *Eagle Warriors*) (1967)
**[[Breakout (vuoden 1968 eolkuva)|Breakout]]* (1968) TV-elokuva
**[[The Devil and Miss Sarah]]* (1971) TV-elokuva
**[[The Gambler Returns - Luck of the Draw]]* (1991)
**Virginialainen (The Virginian)* (2000) TV-elokuva
**[[Hell to Pay]]* (2005)

## Lähteet

## Aiheesta muualla
* 
* 
* Elämäkerta TheVirginian.netissä, virallisella sivustolla 
* Ylen Elävä arkisto: ”Virginialainen” juhannusvieraana
*
Espoon Akilles

**Espoon Akilles** (**EsAk**) on vuonna 1946 perustettu espoolainen urheiluseura. Seuran nimi oli vuoteen 1989 asti Voimistelu- ja Urheiluseura Matinkylän Akilles r.y. Seuralla on vuosien saatossa ollut useita lajeja. Alkuaikoina hiihto ja nyrkkeily olivat merkittävimmät. Nykyään päälajeja ovat koripallo sekä suunnistus, joka tuli lajivalikoimaan 1950-luvulla.

Seuran naisten koripallojoukkueen noustua mestaruussarjaan 1993 perustettiin Espoo Basket Team yhdessä EPS-Basketin kanssa.

Seura järjestää yhdessä Leppävaaran Sisun kanssa Espoorastit-kuntosuunnistusta.

Menestyneitä Akilleksen urheilijoita ovat olleet 1&nbsp;500 m Helsingin olympialaisissa juossut Aulis Pystynen, suunnistuksen maailmanmestari Kari Sallinen sekä hiihtosuunnistuksen viestin maailmanmestari Raili Sallinen.

## Lähteet

## Aiheesta muualla
*Seuran kotisivut
Videopuhelu

**Videopuhelu** tarkoittaa tietokoneen, älypuhelimen tai muun vastaavan kautta käytävää keskustelua, jossa osapuolet näkevät toisensa. Videopuheluun voi osallistua kaksi, tai yleensä useampiakin henkilöitä. Videopuhelun toiminta edellyttää, että kaikilla osapuolilla on käytössä vähintään mikrofoni, jotta ääni kuuluu. Kuvaa varten tarvitaan myös kamera, joka on yleensä web-kamera tai älypuhelimen kamera. Matkapuhelimissa videopuhelut yleistyvät 3G-verkon käytön laajetessa.

Tunnettuja videopuheluita tarjoaviin palveluita ovat muun muassa Skype ja Google Hangouts sekä yrityskäyttöön tarkoitetut Google Meet, Skype for Business ja Zoom.

## Valokuvia


Tiedosto:Tage Erlander 1960-tal.jpg|Ruotsin pääministeri Tage Erlander soittamassa videopuhelua 1960-luvun lopussa.
Tiedosto:CLEVELAND OH E-55TH.JPG|Mies soittamassa videopuhelua Yhdysvaltain Clevelandissa 1990-luvun lopulla.
Tiedosto:Bildtelefon T-View 100.JPG|Yrityskäyttöön tarkoitettu *Bildtelefon T-View 100* 2000-luvun ensikymmenen puolivälistä.
Tiedosto:Video Call.jpg|UMTS-verkon kautta matkapuhelimella soitettu videopuhelu 2007.



## Katso myös
* Videoneuvottelu

## Aiheesta muualla

* Ylen Elävä arkisto: Kotimainen näköpuhelin oli kaukonäköinen keksintö
*
Pikavalinta

**Pikavalinta** tarkoittaa matkapuhelimen ominaisuutta, jonka avulla voidaan nopeasti valita jokin nimilistassa oleva numero.

## Pikavalinta Nokia-kännyköissä
Pikavalinnat asetetaan numeronäppäimille 1−9, ja ne valitaan painamalla pitkään valittua näppäintä. Pikavalinta numero 1 on vastaajapalvelun numero.

Yksinkertaisin tapa lisätä uusi pikavalinta on painaa pitkään sellaista näppäintä, jolle ei ole omaa pikavalintaa. Pikavalintoja voi muokata, ja asettaa myös uusia päävalikon Luettelo-kohdasta.
Jüri Lina

**Jüri Lina** (s. 13. lokakuuta 1949 Tartto) on virolainen kirjailija ja elokuvaohjaaja, joka erityisesti tunnetaan neuvostomiehityksen aikaisena toisinajattelijana ja salaliittoteoreetikkona. Hän asuu vuodesta 1979 Ruotsissa. 1970-luvulla useita hänen kirjoittamiaan artikkeleita julkaistiin suomalaisissa lehdissä, muun muassa *[[Ultra]]*-lehdessä.

KGB pakotti Linan poistumaan maasta vuonna 1979 uhkaamalla häntä mielisairaalalla, ja hän poistui Helsingin kautta Tukholmaan. kanssa ongelmiin ajautunut Lina on Ruotsissa kirjoittanut salaliittoteorioita sisältävät teokset *Under Skorpionens tecken* ("Skorpionin merkin alla") ja *Världsbyggarnas bedrägeri*. Niiden voi luonnehtia käsittelevän vapaamuurariutta, uutta maailmanjärjestystä ja globalismin paljastuksia.

Tammikuussa 2013 Yleisradion MOT-ohjelma käytti Linaa lähteenä vapaamuurareita koskevassa ohjelmassa.

## Teokset

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Lähteet

## Aiheesta muualla
*
Herman’s Hermits on Tour

**(Their Second Album!) Herman’s Hermits on Tour** on Herman’s Hermits -yhtyeen vuonna 1965 julkaistu toinen albumi.

## Kappaleet
**A-puoli**
#
#
#
# (Graham Gouldman) 
#
**B-puoli**
#
#
# (Bob Montgomery, Norman Petty) 
# 
#
#

## Lähteet
Gugalanna

**Gugalanna** eli **Gugalana** ("taivaan suuri sonni"; sumeria: *gu* = "sonni", *gal* = "suuri", *an* = "taivas", *-a* = genetiivin pääte) oli sumerilaisessa mytologiassa esiintynyt suureksi sonniksi tai häräksi kuvattu jumala.

Gugalanna oli manalan jumalattaren Ereškigalin ensimmäinen aviomies. Gugallanna oli niin suuri ja voimakas, että sen käveleminen sai maan tärisemään. Gilgameš ja Enkidu silpoivat hänet julmasti, mistä suuttuneena Inanna, jolle Enkidu oli uhannut tehdä saman, rankaisi Enkidua kuolemalla. Jakaakseen surun sisarensa Ereškigalin kanssa Inanna laskeutui manalaan.
Takaa-ajettu (televisiosarja)

**Takaa-ajettu** (*The Fugitive*) on yhdysvaltalainen QM Productionsin ja United Artists Televisionin tuottama televisiosarja, jota esitettiin alun perin ABC:llä vuodesta 1963 vuoteen 1967. Sarjaa tuotettiin neljän kauden eli 120 jakson verran. Lähes 50 vaihtuvan ohjaajan joukossa olivat Richard Donner, Ida Lupino, Sydney Pollack ja Mark Rydell. Kolme ensimmäistä kautta ovat mustavalkoisia, neljäs värillinen.

## Alkuasetelma
*Takaa-ajetun* päähenkilö on David Janssenin esittämä indianalainen tohtori Richard Kimble, joka syyttömänä tuomitaan kuolemaan vaimonsa murhasta. Kimbleä vankilaan kuljettava juna ajaa kuitenkin raiteiltaan ja hän pääsee pakenemaan aloittaakseen todellisen murhaajan, ”yksikätisen miehen”, jäljittämisen. Samaan aikaan Kimblen jäljillä ovat poliisit, eritoten Barry Morsen esittämä komisario Philip Gerard.

## Elokuvaversio
Vuonna 1993 *Takaa-ajetusta* tehtiin samanniminen elokuvaversio, jonka pääosaa esitti Harrison Ford. Liittovaltion apulaissheriffi Samuel Gerardin roolia esittänyt Tommy Lee Jones sai roolisuorituksestaan parhaan miessivuosan Oscar-palkinnon.

## Lähteet

## Aiheesta muualla
*
Mir Aimal Kasi

**Mir Aimal Kasi**, alias **Mir Kansi**, (10. helmikuuta 1964 Quetta, Balochistan, Pakistan - 14. marraskuuta 2002 Greensville Correctional Center, Virginia, Yhdysvallat) oli pakistanilainen terroristi, joka ampui kaksi ja haavoitti kolmea CIA:n työntekijää tiedustelupalvelun päämajassa Langleyssa, Virginiassa 1993. 

Kasi syntyi 1964 varakkaaseen pataaniperheeseen. Isänsä kuoltua hän peri noin 100&nbsp;000 dollarin arvoisen summan. Vuonna 1991 Kasi muutti Yhdysvaltoihin, jossa käytti väärennettyä Green card identiteettiä nimellä Mir Kansi. 

Aamulla 25. tammikuuta 1993 Kasi ammuskeli AK-47 Type 56 -rynnäkkökiväärillä Yhdysvaltain tiedustelupalvelun CIA:n päämajan pysäköintialueella tappaen kaksi työntekijää haavoittaen lisäksi kolmea.  Iskun jälkeen Kasi poistui paikalta ja seuraavana päivänä hän pakeni lentoteitse Pakistaniin. Hänet nimettiin yhdeksi FBI:n kymmenestä etsityimmästä pakoilijasta. Hänet etsintäkuulutettiin ja aluksi hänestä tarjottiin 100&nbsp;000 dollarin palkkio, joka aikaa myöten nousi aina 2 miljoonaan. 

Yli neljä vuotta kestänyt ajojahti päättyi Punjabissa varhain aamulla 15. kesäkuuta 1997, kun FBI:n yksikkö ratsasi Kasin hotellihuoneen.  Pidätykseen liittyy joitakin epäselvyyksiä. Virallisesti FBI:n on kerrottu saaneen tietää Kasin olinpaikasta palkkiota vastaan annetun vihjeen perusteella ja suorittaneen seuranneen pidätyksen Pakistanin valtion hyväksymänä tai jopa yhteistyössä sen tiedustelupalvelun ISI:n kanssa. Pidätys suoritettiin kuitenkin enemmän tai vähemmän omavaltaisesti ja vasta Kasin viemiselle maasta haettiin Pakistanin valtion lupa.

Kasi vietiin Yhdysvaltoihin, jossa käydyssä oikeudenkäynnissä hänet tuomittiin kuolemaan helmikuussa 1998.  Tuomio pantiin täytäntöön Greensville Correctional Center -vankilassa 14. marraskuuta 2002, jolloin Kasi teloitettiin ruiskuttamalla häneen myrkkyä. Viisi päivää myöhemmin Kasin kotikaupungissa Quettassa yli 20&nbsp;000 ihmistä kokoontui jalkapallostadionilla järjestettyyn muistotilaisuuteen, jossa Kasin sanottiin yhdistäneen muslimit Yhdysvaltoja vastaan.  Yhdysvalloissa Kasia on puolestaan pidetty esimerkkinä sekä aseenkanto-oikeuksien tiukentamisen puolesta että maahanmuuttopolitiikkaa koskevissa keskusteluissa. 

## Lähteet
Mulle kaikki heti nyt

**Mulle kaikki heti nyt** on Tommy Tabermannin vuonna 2004 julkaistu albumi. Albumin julkaisi Helsinki Records.

Albumin kappaleet on säveltänyt Maki Kolehmainen ja sanoittanut Tommy Tabermann. Kappaleissa Tabermann lausuu runojaan ja lauluosuudet esittävät artistivierailijat. 

Albumin kappale ”Kiitti vitusti” levytettiin vuonna 2002. Kappale oli alun perin tarkoitus julkaista Pelastakaa Lapset ry:n Tiukula-hanketta tukemalla *[[Hullut mielenterveyden puolesta]]* -albumilla, mutta se hyllytettiin kappaleen sanoituksen vuoksi. Kappaleen sanoitus oli Tabermannin vuonna 2001 julkaistussa kirjassa *[[Passionara]]* olevan samannimisen runon teksti. 

## Kappaleet
# Jokihelmi
# Mullekaikkihetinyt
# Tie
# Kaksi suuta
# Jumalten juoma
# Suoraa huutoa sormi nenässä
# Niitylle sinut veisin
# Miehen elämää
# Tango d´amor
# Kiitti vitusti (feat. Vera)
# Oodi vesipisaralle

## Lähteet

## Aiheesta muualla
* Mulle kaikki heti nyt discogs.com -sivustolla
Kiitti vitusti

**Kiitti vitusti** on Tommy Tabermannin esittämä vuonna 2002 levytetty musiikkikappale. Kappaleen sävelsi Maki Kolehmainen salanimellä Vitun Säveltäjä. Kappaleen sanoitus on alun perin julkaistu Tabermannin vuoden 2001 kirjassa *[[Passionata]]* samannimisenä runona. Vokaaliosuudet laulaa artisti Vera. 

Tabermannin mukaan satiirinen kappale on kannanotto ”vitun puolesta esteettistä ja kielellistä rappiota vastaan”.

Kappale oli alun perin tarkoitus julkaista Pelastakaa Lapset ry:n Tiukula-hanketta tukeneella *[[Hullut mielenterveyden puolesta]]* -albumilla, mutta sitä ei julkaistu kappaleen sanoituksen vuoksi. Kappale julkaistiin vasta vuonna 2004 omana singlenään ja Tabermannin studioalbumilla *[[Mulle kaikki heti nyt]]*.

## Lähteet
Lily Loveless

**Lily May Loveless** (s. 16. huhtikuuta 1990  Lontoo) on englantilainen näyttelijä. Hän on kotoisin Hackneystä, Itä-Lontoosta, jossa on käynyt myös roomalaiskatolista koulua. Loveless tunnetaan parhaiten roolistaan Naomi Campbellina *[[Skins – liekeissä]]* -nuortensarjassa, josta hän myös sai BAFTA-palkinnon.

*Skins – liekeissä* oli Lovelessin televisiodebyytti. Hän näytteli sarjan kolmannella ja neljännellä tuotantokaudella vuosina 2009–2010. Sen jälkeen hän on esiintynyt muun muassa televisiosarjoissa *[[Bedlam (televisiosarja)|Bedlam]]* ja *[[The Fades]]* vuonna 2011. Samana vuonna Loveless teki ensimmäisen elokuvaroolinsa itälontoolaisesta tyttöjengistä kertovassa trillerissä *[[Sket]]*, jossa hänen roolinsa oli Hannah.

## Lähteet

 

## Aiheesta muualla
*
Lontoon olympialaiset

**Lontoon olympialaisilla** voidaan tarkoittaa useampaa eri olympiatapahtumaa:

* Kesäolympialaiset 1908, IV olympiadin kisat Lontoossa
* Kesäolympialaiset 1948, XIV olympiadin kisat Lontoossa
** *[[kesäolympialaiset 1944]]* (XIII olympiadin kisat) piti järjestää Lontoossa, mutta ne peruttiin toisen maailmansodan vuoksi
* Kesäolympialaiset 2012, XXX olympiadin kisat Lontoossa

## Katso myös
* Kesäparalympialaiset 2012, ensimmäiset Lontoossa järjestetyt paralympialaiset.
Hitit

**Hitit** voi tarkoittaa seuraavia:

## Albumeja
**Hitit** on useamman artistin tai yhtyeen kokoelma-albumin nimi:

* Hitit, Markku Aron kokoelma-albumi
* Hitit, Beritin kokoelma-albumi
* Hitit, Cat Catin kokoelma-albumi
* Hitit, Dannyn kokoelma-albumi
* Hitit, Einin kokoelma-albumi
* Hitit, Martti "Huuhaa" Innasen kokoelma-albumi
* Hitit, Juhamatin kokoelma-albumi
* Hitit, Pasi Kauniston kokoelma-albumi
* Hitit, Kikan kokoelma-albumi
* Hitit, Veikko Lavin kokoelma-albumi
* Hitit, Muskan kokoelma-albumi
* Hitit, Petri & Pettersson Brassin kokoelma-albumi 
* Hitit, PMMP:n kokoelma-albumi
* Hitit, Kake Randelinin kokoelma-albumi
* Hitit, Tauskin kokoelma-albumi
* Hitit – Suomirokkia ja suuria tunteita, Aknestikin kokoelma-albumi

## Muut
* Hitit, viihdelehti
Isaak Iselin

**Isaak Iselin** (17. maaliskuuta 1728 Basel – 15. kesäkuuta 1782 Basel) oli sveitsiläinen filosofi.

Iselin aloitti filosofian opiskelun Baselissa 1742. Hän siirtyi Göttingenin yliopistoon opiskelemaan lakia 1747 ja väitteli tohtoriksi Baselissa 1751. Hän ei kuitenkaan menestynyt luennoitsijana ja siirtyi journalistiksi. Vuonna 1755 hän julkaisi teoksen *Philosophischen und patriotischen Träume eines Menschenfreundes*, josta sai tunnustusta kirjoittajana. Vuosikymmenen lopulla hän siirtyi Baseliin kaupungin virkamieheksi, ja työskenteli virassa kuolemaansa saakka. 

Vuonna 1764 hän julkaisi massiivisen teoksen *Geschichte der Menschheit*, ("Ihmiskunnan historia") ja 1776 ilmestyi *Träume eines Menschenfreundes* ("Ihmisystävän unelmia").

Kirjailijana Iselin oli filantrooppi ja fysiokraatti, ja Jean-Jacques Rousseauta vastustaen hän näki historian ihmiskunnan kehityksen lineaarisena jatkumona. Hän oli Johann Heinrich Pestalozzin ystävä ja tukija.

## Teoksia

* *Philosophischen und patriotischen Träume eines Menschenfreundes*, 1755
* *Geschichte der Menschheit*, 1764
* *Träume eines Menschenfreundes*, 1776

## Lähteet
Our Love to Admire

__NOTOC__
**Our Love to Admire** on newyorkilaisen Interpolin albumi, joka julkaistiin 10. heinäkuuta 2007. Albumin levy-yhtöinä toimi Yhdysvalloissa Capitol Records, ja Britanniassa Parlophone. Albumin kappaleista *The Heinrich Maneuver*, *Mammoth* ja *No I in Threesome* julkaistiin singleinä.

Albumi ylsi Suomen virallisen listan sijalle 3.

## Kappaleet
#
#
#
#
#
#
#
#
#
#
#

### Japanin bonuskappale
#
#

### Bonus DVD
# "Pioneer to the Falls" (Live at Astoria)
# "NARC" (Live at Astoria)
# "The Heinrich Maneuver" (Live at Astoria)
# "Mammoth" (Live at Astoria)
# "Slow Hands" (Live at Astoria)
# "Evil" (Live at Astoria)
# "The Heinrich Maneuver" (Music Video)
# "No I in Threesome" (Music Video)

## Kokoonpano
* Paul Banks – laulu, kitara
* Daniel Kessler – kitara
* Carlos Dengler – bassokitara, kosketinsoitin
* Sam Fogarino – rummut, lyömäsoittimet

## Arvostelut
* Metacritic: 70/100
* AllMusic: 
* Entertainment Weekly: A–
* Pitchfork: 6/10
* Rolling Stone: 
* Soundi: 
* Desibeli.net: 

## Lähteet
Diane Farr

**Diane Farr** (s. 7. syyskuuta 1969, New York City, New York) on yhdysvaltalainen näyttelijä. Hänen kenties kuuluisin roolina on ollut FBI-agentti Megan Reevesinä CBS:n rikossarjassa *[[Num3rot]]*, josta hän lähti sarjan neljännellä tuotantokaudella.

Diane on naimisissa Seung Yong Chungin kanssa. Heillä on kolme lasta. Lisäksi Dianella on veli Billy, joka toimii näyttelijänä sekä ohjaajana Los Angelesissa.

## Lähteet
*
Nicolas Falacci

**Nicolas Falacci** on yhdysvaltalainen televisiokäsikirjoittaja sekä -tuottaja. Hän on luonut yhdessä vaimonsa Cheryl Heutonin kanssa televisiosarjan *[[Num3rot]]*. Nicolas on myös käsikirjoittanut sarjan jaksoja.

## Lähteet
* 

### Viitteet
Pesä (oikeustiede)

**Pesä** on yhden tai useamman henkilön varoista ja veloista koostuva varallisuuskokonaisuus. Pesään osallisten oikeudet kohdistuvat kokonaisuuteen, eivät yksittäisiin esineisiin tai oikeuksiin. Pesä voi olla kuolinpesä, konkurssipesä, purettavan osakeyhtiön selvityspesä tai ennen vuoden 1930 avioliittolakiuudistusta solmitun avioliiton yhdyspesä.  Vanhoissa, ennen vuotta 1930 solmituissa avioliitoissa puolisoiden omaisuus oli pääsääntöisesti yhteistä, mutta puolisoiden oli tietyin edellytyksin mahdollista saada pesäero, jolla kumpikin puoliso sai omaisuutensa ja velkansa omaan vallintaansa.

Pesänjakaja on tuomioistuimen määräämä henkilö, joka toimittaa osituksen tai perinnönjaon. Pesänselvittäjä on tuomioistuimen määräämä toimitusmies, joka hallinnoi kuolinpesää ja tekee sen selvittämisen eli pesänselvityksen. Väliaikainen pesänhoitaja on konkurssipesän lakimääräinen edustaja konkurssiin asettamisen ja velkojainkuulustelun välisenä aikana. Aiemmin pesänkavallukseksi luokitellut teot täyttävät rikoslain uudistusten jälkeen varkauden tai kavalluksen tunnusmerkistön.

## Lähteet
Rengaskorkki

**Rengaskorkki** on pullonkorkki, johon liitetystä renkaasta vetämällä korkki aukeaa. Suomessa rengaskorkkeja valmistaa hämeenlinnalainen Finn-Korkki Oy , jonka tuotantoon ne ovat kuuluneet vuodesta 1983 lähtien. Muualla maailmassa niitä valmistetaan mm. Japanissa ja Thaimaassa. Rengaskorkin suosio väheni Suomessa 1990-luvun alussa, mutta 2000-luvulla käyttö on jälleen kasvanut. Ainakin Laitilan Wirvoitusjuomatehdas on ottanut sen Suomessa uudelleen käyttöön. 1970-luvun *takuukorkki* oli rengaskorkin tapainen.

## Lähteet
Väliyhteisö

**Väliyhteisö** on alhaisen verotuksen valtiossa sijaitseva yhteisö, jonka avulla pyritään välttämään verojen maksua ankarammin verottavassa valtiossa. Väliyhteisöt toimivat usein kansainvälisten yritysten verosuunnittelun apuvälineenä, mutta niiden avulla voidaan yrittää välttää myös suurituloisten ihmisten pääomatulojen ja ansiotulojen verotusta. Monet valtiot ovat säätäneet väliyhteisöjä koskevaa lainsäädäntöä, jolla pyritään estämään verotuksen välttäminen. Tällöin väliyhteisön osakasta verotetaan yhteisön tulosta silloinkin, kun tuloa ei ole jaettu osakkaille voittona.

Suomalaisessa määräämisvallassa olevia ulkomaisia väliyhteisöjä koskeva laki (1217/1994) tuli voimaan vuoden 1995 alussa. Se koskee väliyhteisöjä, joissa suomalainen osakas etupiireineen omistaa vähintään 25 prosenttia yhteisön pääomasta tai on oikeutettu vähintään 25 prosentin osuuteen yhteisön tuotosta. Väliyhteisöjä eivät ole yhteisöt, joiden kotipaikka on Euroopan talousalueeseen kuuluvassa valtiossa.

## Lähteet
Velvoite

**Velvoite** on velkasuhteessa olevan velallisen velvollisuus tehdä velkojalle tietty suoritus. Suoritus voi olla esimerkiksi rahasumman maksaminen, esineen luovuttaminen toisen omistukseen tai palvelun toteuttaminen.

Velkojalla on suoritukseen saamisoikeus. Suorituksen jäädessä täyttämättä velallinen on oikeudellisessa vastuussa velkojaa kohtaan. Tämä vastuu ilmenee muun muassa velvollisuutena korvata velkojalle aiheutunut vahinko.

Velvoitteita ovat *rahavelvoite* ja *luontoisvelvoite*. Rahavelvoite tarkoittaa, että velvoitteen sisältö on rahan maksaminen. Luontoisvelvoitteen () sisältö on muun kuin rahasuorituksen tekeminen. Tällainen velvoite voi olla esimerkiksi esineen luovuttaminen tai palvelusuorituksen tekeminen. Luontoisvelvoite voi käytännössä muuttua rahavelvoitteeksi, mutta rahavelvoite ei yleensä muutu luontoisvelvoitteeksi.

Luontoissuoritukseen ei voi pakottaa, jos se vaatisi henkilökohtaista työtä. Jos esimerkiksi arkkitehti kieltäytyy laatimasta häneltä tilattuja piirustuksia, häntä ei voi siihen ulosottotoimin pakottaa, vaan velkojan vaadeoikeus muuttuu oikeudeksi vaatia vahingonkorvausta.

## Velvoiteoikeus

Velvoiteoikeus on yksityisoikeuteen kuuluva oikeudenala, joka käsittelee sidonnaisuuksia ja suhteita velvoitetun ja oikeutetun välillä. Velvoiteoikeudellinen sidonnaisuus alkaa velvoitteen syntyessä ja lakkaa täytettäessä velvoite tai velvoitteen voimassaolon päättyessä esimerkiksi vanhentumisen vuoksi.

## Lähteet
Khalid

**Khalid** voi tarkoittaa ainakin seuraavia:

* Khalid, Saudi-Arabian kuningas 1975–1982
* Khalid, brittiläisvalmisteinen panssarivaunu
* Khalid, yhdysvaltalainen laulaja.

## Katso myös
* Khaled
National 3

**National 3** on Ranskan jalkapalloilun viidenneksi korkein sarjataso. Sarja on jaettu kolmeentoista 14 joukkueen lohkoon, joista voi nousta National 2:een ja pudota aluesarjoihin. Koko sarjassa pelaa siis 168 joukkuetta.

## Sarjajärjestelmä

Jokaisen 13 lohkon kaikki joukkueet pelaavat keskenään kaksinkertaisen sarjan. Jokaisesta lohkosta lohkovoittaja nousee suoraan National 2:een. Lohkojen kolme viimeistä putoavat Regional 1:een.

## Sarjan joukkueet kaudella 2021-2022

** Lohko A Nouvelle-Aquitaine **

*Anglet
*Bayonne
*Bordeaux (res)
*Stade Bordelais
*Bressuire
*Châtellerault
*Chauvigny
*Cognac
*Lège Cap Ferret'
*Libourne
*Neuville
*Niort (res)
*Stade Poitevin
*Tartas

** Lohko B  Pays de la Loire **

*Challans
*Changé
*Fontenay
*La Châtaigneraie
*La Roche
*Laval (res)
*Le Mans (res)
*Saint-Philbert-de-Grand-Lieu
*Poiré-sur-Vie
*Pouzauges
*Sablé
*Saumur
*Sautron
*Vertou

** Lohko C Centre-Val de Loire** 

*Amilly
*Avoine Chinon
*Bourges (res)
*Chartres (res)
*Châteauneuf-sur-Loire
*Châteauroux (res)
*DéolsMontargis
*Montlouis-sur-Loire
*Orléans (res)
*Ouest Tourangeau
*Saint-Jean-le-Blanc
*Saran
*Vierzon

** Lohko D Provence-Alpes-Côte d'Azur-Corsica **

*AC Ajaccio (res)
*Athlético Marseille
*Cannes
*Cannet Rocheville
*Corte
*Côte Bleue
*Furiani-Agliani
*Gazélec Ajaccio
*Istres
*Lucciana
*Mandelieu
*Endoume Marseille
*Nice (res)
*Rousset
*Saint-Jean Beaulieu

** Lohko E Bourgogne-Franche-Comté **

*Besançon Football
*Racing Besançon
*Dijon (res)
*Grandvillars
*Gueugnon
*Is-Selongey
*Jura Dolois
*Morteau-Montlebon
*Montceau
*Paron
*Pontarlier
*Saint-Apollinaire
*Sochaux (res)
*Valdahon-Vercel

** Lohko F Grand Est  **

*Amnéville
*Biesheim
*Colmar
*Épernay
*Illkirch-Graffenstaden
*Mulhouse
*Nancy (res)
*Prix-lès-Mézières
*Raon-l'Étape
*Sarre-Union
*St-Louis Neuweg
*RC Strasbourg (res)
*Thaon
*ESTAC Troyes (res)

** Lohko H Occitanie **

*Agde
*Aigues-Mortes
*Alberes Argelès
*Alès
*Balma
*Stade Beaucairois
*Blagnac
*Castanet
*Fabrègues
*Muret
*Narbonne
*Nîmes (res)
*Rodez (res)
*Toulouse (res)

** Lohko I Hauts-de-France  **

*AC Amiens
*Amiens SC (res)
*Boulogne (res)
*Chantilly
*Croix
*Feignies Aulnoye
*Lille (res)
*Olympique Marcquois
*Maubeuge
*Saint-Omer
*Le Touquet
*Valenciennes (res)
*Vimy
*Wasquehal

** Lohko J Normandy **

*Alençon
*Avranches (res)
*Bayeux
*AG Caen
*Cherbourg
*Dieppe
*Dives-Cabourg
*Évreux
*Le Havre (res)
*Oissel
*Quevilly-Rouen (res)
*Romilly
*Saint-Lô
*Vire

** Lohko K Brittany **
*Brest (res)
*Stade Briochin (res)
*Dinan-Léhon
*Fougères
*Guipry Messac
*Lannion
*Plouzané
*Pontivy
*Stade Pontivyen
*Rennes (res)
*TA Rennes
*Saint-Colomban Locminé
*Milizac
*Trégunc

** Lohko L Île-de-France **
*Aubervilliers
*Blanc-Mesnil
*Brétigny
*Racing Club
*Créteil (res)
*Drancy
*Ivry
*Les Mureaux
*Les Ulis
*Linas-Montlhéry
*MantesMeaux
*Paris FC (res)
*Paris Saint-Germain (res)

** Lohko M Auvergne-Rhône-Alpes **
*Aurillac
*Ain Sud
*Bourgoin-Jallieu
*Chambéry
*Clermont (res)
*Hauts Lyonnais
*Limonest
*Lyon La Duchère (res)
*Montluçon
*Moulins
*Saint-Étienne (res)
*Thonon Evian
*Vaulx-en-Velin
*Velay
Moondance

**Moondance** on Belfastissa Pohjois-Irlannissa syntyneen laulaja-lauluntekijä ja multi-instrumentalisti Van Morrisonin kolmas sooloalbumi.

Se on yksi Van Morrisonin kolmesta albumista, jotka valittiin vuonna 2005 julkaistuun hakuteokseen *[[1001 albumia jotka jokaisen on kuultava edes kerran eläessään]]*.

## Kappaleet
Kaikki kappaleet on tehnyt Van Morrison.

## Muusikot
* Van Morrison - rytmikitara ja tamburiini
* Jack Schrorer - altto- ja sopraanosaksofoni
* Collin Tillton - tenorisaksofoni ja huilu
* Jaff Labes - piano, urut ja klavinetti
* John Platania - soolo- ja rytmikitara
* John Klingberg - basso
* Garry Malabar - rummut ja vibes
* Guy Masson - congarummut
* Emily Houston, Judy Clay, Jackie Verdell - taustalaulu kappaleissa Crazy Love ja Brand New Day

## Äänittäjät
* Tony May
* Elliot Schierer
* Shelly Yakus
* Steve Friedberg
* Neil Schwartz

## Alkuperäisen albumin ulkoasu
* Valokuvaus: Elliott Landy
* Suunnittelu: Bob Cato

## Lähteet

## Aiheesta muualla
* Levyn kappaleiden sanoituksia 
*
National

**National** tarkoittaa joissakin kielissä 'kansallinen', 'valtakunnallinen'. Sen merkityksiä ovat muun muassa seuraavat:

* Championnat National, Ranskan jalkapallosarja
* National, Panasonicin aiempi tuotemerkki
* The National,  yhdysvaltalainen indie rock -yhtye
* *[[The National (albumi)|The National]]*, samannimisen yhtyeen albumi vuodelta 2001
* The National, kanadalainen televisio-ohjelma

;Paikkoja Yhdysvalloissa

* National, paikkakunta Marylandissa
* National, aavekaupunki Utahissa
* National, paikkakunta Länsi-Virginiassa.
Bache

**Bache** voi viitata seuraaviin:

## Sukunimenä
*David Bache (1925–1994), englantilainen autojensuunnittelija
*Francis Edward Bache (1833–1858), englantilainen säveltäjä
*Ida Wolden Bache (s. 1973), norjalainen ekonomisti, Norjan keskuspankin pääjohtaja 
*Otto Bache (1839–127), tanskalainen taidemaalari ja Tanskan kuninkaallisen taideakatemian professori
*Raymond Baché (1947–2016), ranskalainen yleisurheilija
*Sarah Franklin Bache (1743–1808), Benjamin Franklinin tytär

## Muita merkityksiä
*USS Bache (DD-470), yhdysvaltalainen sotalaiva.

## Katso myös
*Bach (täsmennyssivu)
*Baach, paikkakuntia Saksan Baden-Württembergissä
José Santamaría

**José Emilio Santamaría Iglesias** (s. 31. heinäkuuta 1929 Montevideo, Uruguay) on uruguaylais-espanjalainen entinen jalkapalloilija ja jalkapallovalmentaja. Keskuspuolustajana pelannut Santamaría muistetaan urastaan Real Madridissa sekä Uruguayn ja Espanjan maajoukkueissa.

## Ura

Espanjalaisten siirtolaisten poika Santamaría pelasi Pocito-nimisessä juniorijoukkueessa ennen nousuaan montevideolaisen Nacionalin edustusmiehistöön, jonka kanssa hän voitti viisi Uruguayn-mestaruutta. Ensiesiintymisensä Uruguayn maajoukkueessa hän teki vuoden 1952 Amerikan-mestaruuskilpailuissa.  Myöhemmin hän oli tärkeä osa Uruguayn joukkuetta vuoden 1954 maailmanmestaruuskilpailuissa, jossa se sijoittui neljänneksi.

Santamarían peliesitykset MM-kilpailuissa kiinnittivät espanjalaisseura Real Madridin puheenjohtajan Santiago Bernabéun huomion, ja kun uuden ulkomaalaisvahvistuksen hankinta tuli ajankohtaiseksi, muisti Bernabéu Santamarían. Hän siirtyi seuraan keväällä 1957. Eurooppalaista jalkapalloilua tuolloin hallinneen joukkueen kanssa Santamaría saavutti muun muassa kolme peräkkäistä Euroopan cupia. Santamaría toimi tasapainottavana pelaajana joukkueessa, jonka hyökkäysvoimasta vastasivat pelaajat kuten Rial, Kopa, Di Stéfano, Gento ja Puskás. Saatuaan Espanjan kansalaisuuden hänet valittiin myös Espanjan maajoukkueeseen, jota hän edusti vuoden 1962 MM-kilpailuissa.

Peliuransa jälkeen Santamaría toimi valmentajana. Espanjan kuninkaallinen jalkapalloliitto palkkasi hänet vuonna 1968 olympia- ja nuorten joukkueiden valmentajaksi. Vuosina 1971–1978 hän valmensi barcelonalaista Españolia, jonka hän johdatti kahdesti UEFA Cupiin. Kauden 1972–1973 kolmas sija Primera Divisiónissa on seuran historian paras. Vuonna 1978 hän pelasi jalkapalloliiton tehtäviin maajoukkueiden koordinaattoriksi ja kahta vuotta myöhemmin hänet nimitettiin maajoukkueen päävalmentajaksi. Vuoden 1982 MM-kotikilpailuissa hän ei kuitenkaan pystynyt johdattamaan joukkuetta jatkolohkoa pidemmälle.

## Saavutukset

* Uruguayn-mestaruus: 1950, 1952, 1955, 1956, 1957
* Espanjan-mestaruus: 1958, 1961, 1962, 1963, 1964
* Euroopan cup: 1958, 1959, 1960, 1966
* Espanjan cup: 1962
* Intercontinental Cup: 1960

## Lähteet

## Aiheesta muualla

* José Santamarían esittely Real Madridin sivustolla